Tojo a voe levezonet a-galz gant ar mennoz broadelour eus ar mare. Ivoulet e oa gant an arvar komunour ha gant hini impalaeriezh saoz. Evitañ, poent oa da Vro-Japan renañ war Azia ha meurvor Habask. E-pad ar bloavezhioù 1920, Tojo a zo deuet da vezañ ezel eus an Tosei-Ha (« Strollad kontrollerezh » eo an anv a veze roet dezho gant o enebourien), gant tud evel Kazushige Ugaki, Gen Sugiyama, Koiso Kuniaki, Yoshijiro Umezu ha Tetsuzan Nagata. War an dachenn politikel, e oant mirourien kerreizh, met enebet ouzh ar ch/Kodoha (ar strollad hegarat implalaerel ur strollad eus tu dehou pellañ, rennet gant Sadao Araki). Met an daou skipailh-mañ oa a orin eus kevredigezh an delienn doublur gevredigezh-kuzh stag ouzh mennozioù broadelour kreñv kennañ. 